Messi, Suares va Neymar triosi joriy mavsumda 122 ta gol kiritib, o‘tgan mavsumdagi natijani takrorladi

“Barselona” hujumchilari Lionel Messi, Luis Suares va Neymarning 26-aprel holatiga ko‘ra mavsum davomida kiritgan gollari soni 122 tani tashkil etmoqda. Kataloniyaliklar triosi o‘tgan mavsumdagi natijani takrorladi, deb xabar beradi “Sports.ru”.

2014/15-yilgi mavsumda Messi 58, Neymar 39, Suares esa 25 ta gol kiritishga muvaffaq bo‘lgandi. Joriy mavsumdagi holat esa quyidagicha: Suares hisobida 53, Messida 40 va Neymarda 29 ta gol mavjud.

“Barselona” triosi o‘tgan mavsumdagi natijani yaxshilashi mumkin. Mavsum yakuniga qadar “ko‘k-anorranglilar” Ispaniya chempionatida “Betis”, “Espanyol” va “Granada”ga qarshi, Ispaniya Kubogida esa “Sevilya”ga qarshi bahs olib boradi.